Anita BigBoss ah Annaneetha? - Vaguthu\n6 މަސް ކުރިން ( މާޗް 15, 2021 )\nގާތްގަނޑަކަށް އަށް މަސް ފަހުން އެންމެންގެ ލޯތައް އަމާޒްވެގެންދާނެ އެއްކަމަކަށް ވެގެން ދާނީ ބިގްބޮސް 15 އެވެ. ކުރިއަށް އޮތް ސީޒަން އާންމުންނަށް ހުޅުވާލާނެއެވެ. ބިގްބޮސް 12 ފުލޮޕަކަށް ދިއުމާއެކީ ނިމިގެންދިޔަ ދެ ސީޒަން ގައި މަޝްހޫރު ތަރިން ހިމަނައިގެން ވަނީ ކުރިއަށް ގެންގޮސްފައެވެ.\nއިންޑިއާގެ ޑްރާމާ ސީރީޒް ތަކުގައި މަޝްހޫރު ކަން ހޯދި އަދި ދިވެހިންގެ ތެރޭގައި ވެސް މަގުބޫލުކަން ހޯދާފައިވާ އަނީތާ ހަސަނަންދީ ބުނެފައިވަނީ ބިގްބޮސް ގައި އޭނާ ބައިވެރިވާން ބޭނުންވާ ކަަމަށެވެ. އަސްލު ކަންތައްވެެފައިވަނީ މިހެންނެވެ. ސިދާތް ޝަކުލާ ވަނީ އެޕްލިކޭޝަން އަކަށް އިޝްތިހާރެއް ކުޅެފައެވެ. މި އިޝްތިހާރު ޕްރޮޑިއުސް ކޮއްފައިވަނީ ރޯހިތް ރެޑީގެ ޕްރޮޑަކްޝަންއިންނެވެ. ޝޫޓިން ކުރިޔަށް ދިޔަ އިރު ރޯހިތް އާއި ސިދާތް އުޅުނީ ވަަރަށް ގުޅިގެންނެވެ.\nރޯހިތް ރެޑީ އޭނާގެ އިންސްޓަރގްރާމް ގައި ހިއްސާ ކޮއްފައިވާ ވީޑިއޯއަކަށް ވަރަށް ގިނަ މީހުންގެ ކޮމެންޓު ލިބިފައިވެއެވެ. މި ވީޑިއޯ އަނީތާ ހަސަނަންދީއަށް ފެނިގެން އޭނާ ބުނެފައިވަނީ އޭނާ ބިގްބޮސް 15 ގައި ބައިވެރިވާން ބެނުން ކަމުގައެވެ.\nއަނީތާ ހަސަނަންދީ އަކީ ބިގްބޮސްއަށް ވަރަށް ސަޕޯރޓް ކުރާ މީހެކެވެ. އޭނާ ހުރިހާ ސީޒަން އެއް ބަލާ ކޮމެންޓްވެސް ކުރެއެވެ.\nސިދާތް ޝަކުލާގެ އިންސްޓަގްރާމްގައި ތިން މިލިއަން ފޮލޯވަރުން ތިބެއެވެ. އޭނާ މަަޝްހޫރު ވެގެން ގޮސްފައިވަނީ ބިގްބޮސް 14 އަށް ފަހުގައެވެ.\nއަނީތާ ހަސަނަންދީ އާއި އޭނާގެ ފިރިމީހާ އެމީހުންގެ ފުރަތަމަ ދަރިފުޅަށް މަރުހަބާ ކިޔާފައިވަނީ މިއަހަރު ފެބްރުއަރި މަހުގެ ނުވަވަނަ ދުވަހުގައެވެ. މި ދެމީހުން ކައިވެނިކޮށްފައިވަނީ 2013 ވަނަ އަހަރުގައެވެ. އެނާ ބަނޑު ބޮޑު ވެފައިވަނީ ''ނާގިން 4'' ނިމެން އުޅެނިކޮށެވެ. އަނީތާ މަންމަ އަކަށް ވެފައިވަނީ އޭނާގެ އުމުރުން 37 އަހަރުގައެވެ.\nއަނީތާ ގިނަ ބަޔަކަށް އެނގިގެން ދިޔައީ "ޔޭ ހޭ މޮހައްބަތައިން" އިން ޝަގުންގެ ރޯލުންނެވެ.އޭނާ ވަނީ ހިންދީ ފިލްމާއި ޑްރާމާގެ އިތުރުން، ތެލުގޫ ޓެމިލް ބަހުން އުފައްދާފައިވާ ފިލްމާއި ޑްރާމާތަކުގައި ވެސް ހަރަކާތްތެރި ވެފައެވެ.\nބިގް ބޮސް: ޝަމީތާގެ މަންމަ އެންމެންގެ ހިތް އަތުލައިފި\nބިގް ބޮސް: ރާކޭޝް ސަލާމަތްކުރަން ޝަމީތާ ޝިލްޕާގެ ސިޓީ ވީދާލައިފި\nބިގްބޮސް: ކަރަން ޖޯހަރު އުޅެނީ ދިވްޔާ އާއި ޖައްސާލައިގެންތަ؟


Raees Nasheed kurehvvi thuhumathuthakuge chatlog Andhun Hussain ah dhinumah committee inn faaskohffi - One Online\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން އައިއީޑީއެއް ގޮއްވާލައިގެން 2021 ވަނަ އަހަރުގެ މެއި ހައެއްގައި ދިން ހަމަލާގެ ތަހުގީގަށް ހެންވޭރު ދެކުނު ދާއިރާގެ މަޖިލިސް މެންބަރު ހުސައިން ޝަހީމް (އަނދުން ހުސައިން) ހުރަސް އެޅުއްވި ކަމަށް ވިދާޅުވެ ރައްޔިތުންގެ މަޖިލީހުގެ ވައިބާ ގްރޫޕުގައި ރައީސް ނަޝީދު ކުރެއްވި ތުހުމަތުތަކުގެ ޗެޓްލޮގް، މެންބަރު ހުސެއިން ޝަހީމަށް ދިނުމަށް ރައްޔިތުންގެ މަޖިލީހުގެ އާއްމު ކޮމިޓީން ދެންމެ ފާސްކޮށްފިއެވެ.\nރައީސް ނަޝީދު އޭނާގެ މައްޗަށް ސީރިއަސް ތުހުމަތުތަކެއް ކުރައްވައި ދެއްކެވި ވާހަކަފުޅުގެ ހަގީގަތް ރައްޔިތުންނަށްވެސް ހާމަވާން ޖެހޭ ކަމަށް މެންބަރު އަނދުން ހުސެއިން ވަނީ ވިދާޅުވެފައެވެ. އެހެންކަމުން އެ މައްސަލަަ ކަމާބެހޭ އިދާރަތަކަށް ހުށަހެޅުމަށްޓަކައި އެ މެސެޖުތައް ހިމެނޭގޮތަށް، ވަޓްސްއަޕް ގްރޫޕަށް އެދުވަހު ފޮނުވި ހުރިހާ މެސެޖުތަކެއްގެ ޗެޓްލޮގް ލިބޭނެގޮތް ހައްދަވައިދެއްވުމަށް ވެސް އަނދުން ހުސެއިން ވަނީ މަޖިލިސް ރައީސްގެ ކިބައިން އެދިވަޑައިގެންފައި ވެއެވެ.\nއެކަމާ ގުޅިގެން އެ ޗެޓްލޮގްތައް އަނދުން ހުސެއިނަށް ދިނުމާމެދު، އާއްމު ކޮމިޓީގެ ލަފަޔަކަށް އެދިވަޑައިގެން ރައްޔިތުންގެ މަޖިލީހުގެ ރައީސް ވަނީ އެ ކޮމިޓީއަށް ހުށަހަޅުއްވައިފައެވެ. އެކަމާބެހޭގޮތުން ވޭތުވެދިޔަ ދެ ދުވަހު ކޮމިޓީގައި މަޝްވަރާ ކުރި ނަމަވެސް ގޮތެއް ނިންމިފައެއް ނުވެއެވެ.\nއެ ކޮމިޓީގެ އިއްޔެގެ ބައްދަލުވުމުގައިވެސް އެކަމަށް ގޮތެއް ކަނޑައެޅުމަށް ތޮއްޑޫ ދާއިރާގެ މެންބަރު ހަސަން ޝިޔާން ހުށަހެޅުމެއްވެސް ހުށަހެޅުއްވިއެވެ. ނަމަވެސް ފާހެއް ނުވިއެވެ. ޝިޔާން ހުށަހެޅުއްވީ، ވަޓްސަޕް ގްރޫޕުގައި ދެކެވޭ ވާހަކަތަކުގެ ލިޔުން މެންބަރު ހުސެއިނަށް ދިނުމުގެ ބަދަލުގައި މައްސަލަ ތަހުގީގު ކުރާ އިދާރާއަކުން، އެދިއްޖެ ހާލަތެއްގައި އެ އިދާރާއަކަށް ލިޔުން ދިނުމަށެވެ.\nމި މައްސަލައާބެހެގޮތުން ކޮމިޓީގެ މިއަދު ކުރިއަށްގެންދިޔަ ބައްދަލުވުވުގެ ބަހުސްގައި ވާހަކަ ދައްކަވަމުން ފުނަދޫ ދާއިރާގެ މެންބަރު މުހައްމަދު ޝާހިދު ވިދާޅުވީ، އަމިއްލަ ގޮތުން ވިޔަސް، ވައިބާ ގްރޫޕުގައި ރައީސް ނަޝީދު މެންބަރު ހުސެއިން ޝަހީމަށް ކުރައްވާފައިވާ ތުހުމަތުތަކުގެ މައްސަލަ ތަހުގީގު ކުރުމަށް ކަމާބެހޭ ފަރާތްތަކަށް ހުށަހެޅުމުގެ ފުރުސަތު އެބަ އޮތް ކަށެވެ. އަދި ތަހުގީގީ އިދާރާއަކުން އެދުމުން އެ ޗެޓްލޮގްތައް ދޭން ޖެހޭނެކަމަށް ހުރިހާ މެންބަރުންވެސް ވާހަކަ ދައްކާ ކަމަށެވެ.\nމަޖިލީހުގެ ވައިބާ ގްރޫޕަކީ ރަސްމީ އަދި ނުރަސްމީ ގްރޫޕެއް ވިޔަސް އޭގައި ލިޔުއްވާ ބޭފުޅަކު އެ ލިޔުއްވަނީ އެ ޒިންމާ ނެންގެވޭނެތީ ކަމަށްވެސް ވިދާޅުވިއެވެ. އެހެންކަމުން އެންމެ ރަނގަޅު ގޮތަކީ އެ ޗެޓްލޮގްތައް މެންބަރަށް ދިނުން ކަމަށްވެސް ވިދާޅުވިއެވެ. އަދި މެންބަރު ހުސެއިން ޝަހީމް ހުށަހަޅުއްވާފައިވާ ގޮތަށް އެ ލިޔުންތައް ދިނުމަކީ، ކޮމިޓީގެ މަޝްވަރާ ކަމަށް މަޖިލިސް ރައީސަށް ހުށަހެޅުއްވުމަށް ކޮމިޓީއަށް ހުށަހަޅުއްވާ ކަމަށްވެސް ވިދާޅުވިއެވެ.\nޝާހިދުގެ ހުށަހެޅުމަށް ތާއީދު ކުރައްވައި ވާހަކަ ދައްކަވަމުން، ކޮމަންޑޫ ދާއިރާގެ މެންބަރު މުހައްމަދު ރާޝިދު ވިދާޅުވީ، މިއީ ވަރަށް ގިނަ ގޮތްގޮތަށް ވާހަކަ ދެކެވިދާނެ މައްސަލައެއް ކަމަށެވެ. އެ ގްރޫޕަކީ ނުރަސްމީ ގްރޫޕަކަށްވިޔަސް އެ ގްރޫޕުގައި މަޖިލިސް މެންބަރުންނަށް އަންގަނީ ރަސްމީ މަސައްކަތްތަކެއް ކަމަށްވެސް އޭނާ ވިދާޅުވިއެވެ. އަދި ކޮންމެ ގްރޫޕެއްގައި ލިޔުއްވި ނަމަވެސް، އެބޭފުޅަކު ލިޔުއްވާ ލިޔުއްވުމެއްގެ ޒިންމާ އެ ބޭފުޅަކު ނަންގަވަން ޖެހިވަޑައިގަންނަވާނެ ކަމަށްވެސް އޭނާ ވިދާޅުވިއެވެ. އަދި އެއީ ރަސްމީ ނުވަތަ ނުރަސްމީ ގްރޫޕެއް ވިޔަސް، އެއީ މަޖިލީހާ ގުޅުން ހުރި ގްރޫޕަކަށް ވާތީ އެ މެސެޖުތައް ދިނުމަކީ މާބޮޑު ކަމެއް ނޫން ކަމަށާއި، އެހެންކަމުން އެ މެސެޖުތައް މެންބަރަށް ދިނުމަށް މެންބަރު ޝާޙިދު ހުށަހެޅުއްވި ހުށަހެޅުއްވުމަށް ތާއީދު ކުރައްވާ ކަމަށްވެސް ވިދާޅުވިއެވެ.\nމި ހުށަހެޅުން ކޮމިޓީން މިއަދު ފާސްކުރިއެވެ.\nއެކަމާ ގުޅިގެން ވާހަކަ ދައްކަވަމުން ކޮމިޓީގެ މުގައްރިރު ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވިދާޅުވީ، މަޖިލިސް މެންބަރުން ތިބޭ ގްރޫޕުގެ އެޑްމިންގައި ތިއްބަވަނީ، މަޖިލީހުގެ އަމީން އާއްމާއި، އަމީން އާއްމުގެ ނާއިބާއި ކައުންސެލް ޖެނެރަލް ކަމަށެވެ. އެހެންކަމުން އެއީ މަޖިލީހުގެ ރަސްމީ ނޫން ގްރޫޕެއްގެ ގޮތުގައި ދެކެން ދަތި، ކަމަށްވެސް ވިދާޅުވިއެވެ. އަދި މިއަދު ކޮމިޓީން ފާސްކުރިގޮތް މަޖިލީހުގެ ރައީސަށް ދަންނަވާނެ ކަމަށްވެސް ވިދާޅުވިއެވެ.\nގުޅޭ ޓެގު ރައްޔިތުންގެ މަޖިލިސް މަޖިލީހުގެ ރައީސް ހުސެއިން ޝަހީމް (އަނދުން ހުސެއިން) ކުރީގެ ރައީސް ނަޝީދަށް ދިން ޓެރަރިސްޓް ހަމަލާ ރައްޔިތުންގެ މަޖިލީހުގެ އާންމު ކޮމެޓީ


America ge "Riyaasee reyhah" Barbie budhu thakeh | Mihaaru\n30 ޖުލައި 2020 - 09:15 1 comment\nނޮވެމްބަރު މަހު ބާއްވާ އެމެރިކާގެ ރިއާސީ އިންތިހާބު ބޯމަތިވެފައި ވަނިކޮށް "ބާބީ 2020 ކެމްޕޭން ޓީމް" ގެ ނަމުގައި ނެރުނު ބުދު ކަލެކްޝަނުގައި ހިމެނެނީ ހަތަރު ބުދެކެވެ. އެއީ ރައީސް ކަމަށް ވާދަކުރާ ކަޅު ނަސްލުގެ "ކެންޑިޑޭޓް" އާއި އޭނާގެ ކެމްޕޭނަށް ހަރަދުކުރާ "މީހާ" އާއި "ކެމްޕޭން މެނޭޖަރު" އާއި ވޯޓްލާ "މީހުން" ނެވެ.\nމެޓެލް އިން ބުނިގޮތުގައި "ބާބީ 2020 ކެމްޕޭން ޓީމް" ގެ ކަލެކްޝަންގެ އަމާޒަކީ އަންހެނުން ގައުމަށް ހިދުމަތްކުރަން ނުކުތުމަށް ހިތްވަރުދިނުމާއި ގައުމު ބިނާކުރުމުގައި އަންހެނުންގެ ރޯލަކީ ކިހާ މުހިއްމު ކަމެއްކަން އަންގައި ދިނުމެވެ.\nމެޓެލްގެ ސީނިއާ ވައިސް ޕްރެޒިޑެންޓް އަދި ގްލޯބަލް ހެޑް އޮފް ބާބީ އެންޑް ޑޯލްސްގެ ލީޒާ މެކްނައިޓް ވިދާޅުވީ 1959 ގައި ބާބީ ވުޖޫދަށް ގެނައި ފަހުން އެ މީހުން އަންނަނީ އަންހެނުންގެ ބާރުވެރިކަން ދައްކުވައިދޭން މަަސައްކަތްތަކެއް ކުރަމުން ކަމަށެވެ.\n"ކެމްޕޭން ޓީމަކީ ވެސް އޭގެ ވަރަށް މުހިއްމު ބައެއް. މިހާރު މި ޒަމާނަކީ އަންހެނުންނަށް ވަރަށް ބޮޑަށް ފުރުސަތު ހުޅުވިފައި އޮތް ޒަމާނެއް،" އޭނާ ވިދާޅުވި އެވެ. "އަހަރެމެންގެ ކަލެކްޝަންތަކުން ރަމްޒުކޮށްދޭން ބޭނުންވާ ކަމަކީ އެއީ."\nލީޒާ ވިދާޅުވި ގޮތުގައި ދުނިޔޭގެ ގަދަ ބާރެއްގެ ގޮތުގައި އެމެރިކާ އޮތް އިރު އަދިވެސް އެ ގައުމުގެ އިންތިހާބީ ދާއިރާތަކުގައި އަންހެނުންގެ ދައުރު ވަރަށް ކުޑަ އެވެ. އަދި ވަކިން ހާއްސަކޮށް ކަޅު ނަސްލުގެ އަންހެނުންނަށް ފުރުސަތުތައް ވަރަށް ހަނި ކަމަށް ވިދާޅުވި އެވެ.\n"ކެމްޕޭން ޓީމް ކަލެކްޝަންގެ ބޭނުމަކީ އެމެރިކާ ލީޑްކުރުމުގައި އަންހެނުންގެ ދައުރުފުޅާކުރަން ޖެހޭކަން ހާމަކޮށް ދިނުން،" ލީޒާ ވިދާޅުވި އެވެ. "އަންހެނުން އަޑު އުފުލަން ޖެހޭކަން. ގައުމު ބިނާކުރުމުގައި އެ މީހުންގެ ހިއްސާ އޮންނަން ޖެހޭނެކަން ހާމަކޮށް ދިނުން. ވަކި މަގާމަކަށް އަންނަން ވަކި ޖިންސެއް މުހިއްމު ނުވާކަން އެއީ ގަބޫލުރަންވެއްޖެ ހަގީގަތެއް."\nއެމެރިކާގެ ރައީސް ކަމަށް މިހާތަނަށް އަންހެނަކަށް ވަޑައިގަނެވިފައެއް ނުވެ އެވެ. އެކަމަކު ރިއާސީ އިންތިހާބަށް އަންހެނުން ވާދަކޮށްފައިވެ އެވެ. ބައެއް ފަރާތްތަކުން ލަފާކޮށްފައިވާ ގޮތުގައި އެމެރިކާގެ ރައީސް ކަމަށް މި ފަހަރު ވާދަކުރައްވާ ކުރީގެ ނައިބު ރައީސް ޖޯ ބައިޑެންގެ ރަނިންމޭޓެއްގެ ގޮތުގައި އަންހެން ބޭފުޅަކު ނެރުއްވުމުގެ ފުރުސަތު ބޮޑެވެ.\nNukulehdhuntherikan hunna Barbie eh ves hadhanee\n"ބާބީ 2020 ކެމްޕޭން ޓީމް" ކަލެކްޝަން މެޓެލް އިން ސިފަކޮށްފައި ވަނީ "ބާބީޒް ކެރިއާ އޮފް ދި އިޔާ 2020" ގެ ގޮތުގަ އެވެ. އަދި މިއީ 1992 ގެ ފަހުން ސިޔާސީ މަގާމަކަށް ބާބީ ނުކުތް ހަތް ވަނަ ފަހަރެވެ.\nއެމެރިކާގެ ފިހާރަތަކުންނާއި އެމެޒޯނުން ވެސް "ބާބީ 2020 ކެމްޕޭން ޓީމް" މިހާރު ވިއްކަމުން އަންނަ އިރު އަގަކީ 39.99 ޑޮލަރު (615.85ރ.) އެވެ.\nHudhubali ramzukohdhey Barbie mi aharu nerenee\nއިތުރު ލިޔުންތައް އަންހެނުން އަންހެނުންގެ ހައްގުތައް އަންހެނުން ބާރުވެރިކުރުން


Commission ge vaahaka thah PPM in kuvverikoffi\nކުރީގެ ރައީސް އަބްދުﷲ ޔާމީން-- ފޮޓޯ: މިހާރު\nމަރުތައް ބަލާ ކޮމިޝަންގެ ވާހަކަތައް ޕީޕީއެމުން ކުށްވެރިކޮށްފި\nމިނިވަން ނޫހުގެ ނޫސްވެރިޔާ ރިލްވާން އަބްދުﷲ އާ ގުޅިގެން ފުލުހުން ކުރި ތަހުގީގު "ޑައިވާޓް" ކުރަން ކުރީގެ ރައީސް އަބްދުﷲ ޔާމީން މަސައްކަތް ކުރެއްވި ކަމަށް ކުރި ތުހުމަތު އިދިކޮޅު ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އިން ކުށްވެރިކޮށްފި އެވެ.\nރިލްވާނުގެ މައްސަލާގައި ކުރި ތަހުގީގުގެ ބައެއް މައުލޫމާތު އާއްމު ކުރުމަށް މަރުތަކާއި ގެއްލިފައިވާ މީހުންގެ މައްސަލަތައް ބަލާ ކޮމިޝަނުން އިއްޔެ ބޭއްވި ނޫސްވެރިންގެ ބައްދަލުވުމުގައި އެ ކޮމިޝަނުގެ ރައީސް ހުސްނުއް ސުއޫދު ވިދާޅުވީ ތަހުގީގު "ޑައިވާޓް" ކުރަން ޔާމީން މަސައްކަތް ކުރެއްވި ކަމަށެވެ.\n"ރިލްވާން ގެއްލިގެން ކުރި ތަހުގީގު ކުރި ޑައިވާޓް ކުރަން އޭރުގެ ރައީސް އަބްދުﷲ ޔާމީން މަސައްކަތް ކުރި ކަމުގެ ހެކި ވަނީ ލިބިފައި،" ސުއޫދު ވިދާޅުވި އެވެ.\nއެގޮތުން ފަންޑިތަ ހަދައިގެން ރިލްވާން ހޯދަން ކަމަށް ބުނެ، ފުލުހުން އެކި ތަންތަނަން ފޮނުވި ކަމަށާއި، މާފަންނާއި ވިލިމާލޭގައި ހުރި ގެޔަކަށް ދަންވަރު ގަޑީގައި ފުލުހުން ފޮނުވި ކަމަށް ސުއޫދު އިއްޔެ ހާމަކުރެއްވި އެވެ.\nއެކަމަށް ރައްދު ދިނުމުގެ ގޮތުން ޕީޕީއެމުން މިއަދު ނެރުނު ބަޔާނެއްގައި ބުނީ ރިލްވާނުގެ މައްސަލައިގަ ކުރި ތަހުގީގަށް ޔާމީން ހުރަސް އެޅުއްވި ކަމަށް ތުހުމަތުކޮށް ކޮމިޝަނުން އިއްޔެ ދެއްކީ ސާބިތު ނުހިފޭ ވާހަކަތަކެއް ކަމަށާއި އެކަން ހަރުކަށި އިބާރާތުން ކުށްވެރި ކުރާ ކަމަށެވެ.\n"ސެޕްޓެމްބަރު 1، 2019 ގައި ރިޔާސީ ކޮމިޝަނުން ކުރި ނާތަހުޒީބީ ބުހުތާނުގެ އަމަލު ހަރުކަށި އިބާރާތުން ކުށްވެރި ކުރަމެވެ. އަދި މިފަދަ ނާތަހުޒީބު އަމަލުތައް ތަކުރާރު ނުކުރުމަށް އަދުގެ ސަރުކާރަށާއި، އެންމެހައި މުއައްސަސާތަކަށް އިލްތިމާސް ކުރަމެވެ." ޕީޕީއެމްގެ ބަޔާނުގައި ވެއެވެ.\nޕީޕީއެމުން ބުނީ ރައީސް ޔާމީންގެ ސަރުކާރު އޮތް ދުވަސްވަރު، ރިލްވާން ގެއްލުވާލުމާއި ރައީސް ޔާމީނާއި ގުޅުމެއް އޮތް ކަމަށް އޭރުގެ އިދިކޮޅު ފަރާތްތަކުން ދެއްކި ވާހަކައަކީ ވެސް ދޮގު ކަމަށެވެ. އަދި އެކަމުގައި ރައީސް ޔާމީނާއި އެމަނިކުފާނުގެ ސަރުކާރާއި އެއްވެސް ގުޅުމެއް ނެތްކަން ރާއްޖޭގެ ހުރިހާ ރައްޔިތުންނަށް ހާމަވެގެން ހިނގައްޖެ ކަމަށް ބަޔާނުގައި ވެއެވެ.\nޕީޕީއެމްގެ ބަޔާނުގައި ވަނީ މިހާރުގެ ހޯމް މިނިސްޓަރު ޝެއިހް އިމްރާން އަބްދުﷲ އަށް ވެސް ފާޑު ވިދާޅުވެފަ އެވެ. އެގޮތުން ރައީސް ޔާމީން ބަދުނާމުވާ ގޮތަށް އިދިކޮޅު ފަރާތްތަކުން ދެއްކީ ސާބުތި ނުހިފޭ ވާހަކަތަކެއްކަން މިނިސްޓަރު ހާމަނުކޮށް ހުރުމަކީ އެމަނިކުފާނުގެ ނިޔަތާ މެދު ސުވާލު އުފެދޭ ކަމެއް ކަމަށް ޕީޕީއެމުން ބުނެއެވެ.\nއޭގެ އިތުރުން އިއްޔެ މަރު ކޮމިޝަނުން ހާމަކުރި މައުލޫމާތުތަކަކީ ރައީސް ޔާމީންގެ ސަރުކާރުގައި ފުލުހުންގެ ތަހުގީގުން ހާމަވެފައި ހުރި މައުލޫމާތުތަކެއް ކަމަށް ޕީޕީއެމުން ބުނެއެވެ. ޕީޕީއެމުން ވަނީ އެ މައްސަލާގައި ތުހުމަތުކުރެވޭ މީހުން ރައީސް ޔާމީންގެ ސަރުކާރުގައި ހައްޔަރުކޮށް ދައުވާކޮށްފައިވާކަން ވެސް ފާހަގަކޮށްފަ އެވެ.\nޕީޕީއެމުން އެހެން ބުނި ނަމަވެސް، ތަހުގީގު "ޑައިވާޓް" ކުރަން ޔާމީން އުޅުނު ކަމުގެ ހެކި ލިބިފައިވާ ކަމަށް ރިޔާސީ ކޮމިޝަނުން ބުނެ އެވެ. ޔާމީނުގެ އިތުރުން، އޭރުގެ ސަރުކާރުގެ ނައިބު ރައީސް އަހުމަދު އަދީބު ވެސް ވަނީ ތަހުގީގަށް ހުރަސް އަޅާފައި ކަމަށާއި، އޭނާއާ ދެކޮޅަށް ދައުވާ އުފުލޭ ވަރަށް ހެކި އެބަހުރި ކަމަށް ކޮމިޝަނުން ބުންޏެވެ.\nއެގޮތުން ފުލުހުން ދެ އިންޓެލިޖެންސް އޮފިސަރުން އިމިގްރޭޝަނަށް ފޮނުވައިގެން، ރިލްވާންގެ ޕާސްޕޯޓުގެ ކޮޕީއެއް ހޯދަން އަދީބު މަސައްކަތް ކުރެއްވި ކަމަށާއި، އެގޮތަށް އެކަން ކުރީ ރިލްވާން ރާއްޖެއިން ފުރާފައިވާ ކަމަށް ދެއްކުމަށް ކަމަށް ކޮމިޝަނުން ބުންޏެވެ. އެ ދެ ފުލުހުންނާ ދެކޮޅަށް ވެސް ދައުވާ އުފުލޭ ވަރަށް ހެކި އެބަ ހުއްޓެވެ.\nއޭގެ އިތުރުން ރިލްވާން މައްސަލާގައި ތުހުމަތު ކުރެވޭ މީހެއްގެ ބަންދުގެ މުއްދަތު އިތުރު ކުރަން ކޯޓަށް ހާޒިރު ކުރަން އޮތް ދުވަހު، އެމީހާ ދޫކުރަން ޖެހޭ ކަމަށް ބުނެ މާލޭގެ ޓީސީ ގޭންގަށް ނިސްބަތްވާ މުނާޒު "މުނާއްކޮ" އަދީބަށް މެސެޖު ކުރި ކަމަށާއި، ހަމަ އެދުވަހު އަދީބުގެ ފޯނުން އެ މައްސަލަ ބެލި ކްރިމިނަލް ކޯޓުގެ ގާޒީ އަބްދުﷲ ދީދީ އަށް އެ މެސެޖު ފޮނުވި ކަމަށާއި، އެ ދުވަހު މައްސަލަ ނިމުނުއިރު ތުހުމަތު ކުރެވޭ މީހާ ދޫކޮށްލި ކަމަށް ކޮމިޝަނުން ބުންޏެވެ.\nސުއޫދު ވިދާޅުވީ އެކަންކަމާ ހުރެ އަދީބުގެ މައްޗަށް އިންސާފު ގާއިމުކުރުމަށް ހުރަސްއެޅުމުގެ ދައުވާކުރެވޭނެ ކަމަށެވެ. ނަމަވެސް ރިލްވާން ގެއްލުވާލުމާއި ރައީސް ޔާމީނާ އެއްވެސް ގުޅުމެއް އޮތް ކަމުގެ ހެކި ކޮމިޝަނަށް ލިބިފައި ނުވާ ކަމަށް ސުއޫދު ވިދާޅުވި އެވެ.\nއިއްޔެ ހާމަކުރީ ޔާމީނުގެ ސަރުކާރުގައި ފުލުހުން ކުރި ތަހުގީގުން ހޯދި މައުލޫމާތު ކަމަށާއި، އެ މައްސަލާގައި ދައުވާކޮށް ޝަރީއަތް ހިންގި ކަމަށް ޕީޕީއެމުން ބުނި އިރު، މިދިޔަ އަހަރުގެ އޯގަސްޓް މަހު ކޯޓުން ކުރި ހުކުމުގައި ބުނީ ފުލުހުންގެ ތަހުގީގާއި، ޕީޖީން ދައުވާ އުފުލުމުގައި ބޮޑެތި އިހުމާލުތަކެއް ހުރި ކަމަށެވެ. އެހެންވެސް ތުހުމަތު ކުރެވުނު ދެ މީހުންގެ މައްޗަށް ކުށް ސާބިތު ނުވާ ކަމަށް އޮތީ ކަނޑައަޅާފަ އެވެ.\nޕީޕީއެމް ރިލްވާން ރައީސް ޔާމީން\nއަސްލުވެސް ރައީސް ޔާމިނުގެ ބޮލުގަ ހުރިހާ ކަމެއް އަޅުވަން އެމްޑީޕީން ތިހާވަރުތަކެއް ތި އަރުވަނީ ވެރިކަންލިބި އާރާބާރުތައް ހުރެމެ މިހާތަނަށް އޮއްޓަރެއް ހުރި އެއްވެސް ކަމެއް ނުކުރެވޭތީ! މުޅިންވެސް ކުރީ ސަރުކާރު ކުރީ ސަރުކާރު! އެމްޑީޕީއަކީ މިހާރު ވަރަށްބޮޑަށް ކޮރަޕްޓްވެފަ އޮތް ޕާޓީއެއް! އިހުލާސްތެރިން ގެ ބޭނުން ހިފާ އެތައް އަނިޔާއެއް ކުރިމަތިކުރުވާފަ ވެރިކަން ލިބުމުން އެމީހުންތައް ނަގާ ހޫރާލީ! މަގާމުތައް ބަހާލީ ގާތްތިމާގެ މީހުންނަށާ މުއްސަދިންގެ ދަރީންތަކަށް! މިހާ ހަޔާތްކުޑަވާނެ ކަމަށް ދުވަހަކުވެސް ހިއެއް ނުކުރަން! ކުރިއަށްއޮތް ކައުންސިލް އިންތިހާބުގެ ނަތީޖާއިން ޕާޓީއަށް ސަޕޯޓު އޮތްވަރު ފެނިގެންދާނެ!


މިއީ ޔޫރޮޕާ ލީގުގައި ޔުނައިޓެޑާއި މިލާން ބައްދަލުކުރާ ފުރަތަމަ ފަހަރު\nގަދަ 16 ގެ މެޗުތައް އޮންނާނީ އަންނަ މަހު 11 އާއި 18 ގައި\n27 ފެބްރުއަރީ 2021 | ހޮނިހިރު 05:48\n2019 ވަނަ އަހަރު އިންޓަނޭޝަނަލް ޗެމްޕިއަންސް ކަޕުގައި ޔުނައިޓެޑާއި މިލާން ބައްދަލުކުރި މެޗުގެ ތެރެއިން\nޔުއެފާ ޔޫރޮޕާ ލީގުގެ ގަދަ 16 ގައި މެންޗެސްޓާ ޔުނައިޓެޑާއި އޭސީ މިލާން ބައްދަލުކުރަން ޖެހިއްޖެއެވެ.\nމި ފަހަރުގެ މުބާރާތުގައި ޔުނައިޓެޑާއި މިލާން ބައްދަލުކުރާއިރު، މިއީ ޔޫރޮޕާ ލީގުގައި މި ދެ ޓީމު ބައްދަލުކުރާ ފުރަތަމަ ފަހަރެވެ. މީގެ ކުރިން މި ދެ ޓީމުގެ ދެމެދު ޔޫރަޕުގެ މުބާރާތްތަކުގައި ޖުމްލަ 10 މެޗު ކުޅެފައިވާއިރު، ޔޫރަޕިއަން ކަޕުގައި ޔުނައިޓެޑާއި މިލާން ވަނީ ހަތަރު ފަހަރު ބައްދަލުކޮށްފައެވެ. އަދި އޭގެ ފަހުން ޔުއެފާ ޗެމްޕިއަންސް ލީގުގައި ހަ ފަހަރެއްގެ މަތިން މި ދެ ޓީމު ބައްދަލުކޮށްފައިވެއެވެ.\nޔުނައިޓެޑާއި މިލާނުގެ ކުރިމަތިލުންތަކުގެ ނަތީޖާއަށް ބަލާއިރު، މިލާން ފަސް މެޗުން މޮޅުވެފައިވާއިރު، ޔުނައިޓެޑުވެސް ވަނީ ފަސް މެޗުން މޮޅުވެފައެވެ. އަދި އެންމެ ފަހުން ޔޫރަޕުގެ މުބާރާތެއްގައި މި ދެ ޓީމު ބައްދަލުކޮށްފައިވަނީ 2009-10 ވަނަ އަަހަރުގެ ސީޒަނުގެ ޗެމްޕިއަންސް ލީގުގެ ގަދަ 16 ގައެވެ. އެ ފަހަރު ކުޅުނު ދެ މެޗުންވެސް ޔުނައިޓެޑް ވަނީ މޮޅުވެފައެވެ. އަދި އޭގެ ފަހުން 2019 ވަނަ އަހަރު އޮތް އިންޓަނޭޝަނަލް ޗެމްޕިއަންސް ކަޕުގައިވެސް ޔުނައިޓެޑާއި މިލާން ވަނީ ބައްދަލުކޮށްފައެވެ.\nޔޫރޮޕާ ލީގުގެ ގަދަ 16 ގެ ގުރުއަތުލުން ހުކުރު ދުވަހު ބޭއްވިއިރު، ގަދަ 16 ގައި އާސެނަލް ނުކުންނާނީ އޮލިމްޕިއާކޯސްއާ ދެކޮޅަށެވެ. އަދި ޑީނަމޯ ޒަގްރެބާ ދެކޮޅަށް ޓޮޓެންހަމް ހޮޓްސްޕާ ނުކުންނައިރު، ރޭންޖާސް ކުޅެން ޖެހޭނީ ސްލާވިއާ ޕްރާގާ ދެކޮޅަށެވެ.\nޔޫރޮޕާ ލީގުގެ ގަދަ 16 ގެ މެޗުތައް:\nއަޔަކްސް - ޔަންގް ބޯއީސް\nޑީނަމޯ ކިއޭވް - ވިޔަރެއާލް\nރޯމާ - ޝަޚްތަރު ޑޮނެސްކް\nއޮލިމްޕިއާކޯސް - އާސެނަލް\nޑީނަމޯ ޒަގްރެބް - ޓޮޓެންހަމް\nޔުނައިޓެޑް - މިލާން\nސްލާވިއާ ޕްރާގް - ރޭންޖާސް\nގްރަނާޑާ - މޯލްޑް\nއަންނަ މާޗު މަހު ގަދަ 16 ގެ މެޗުތައް ކުޅޭއިރު، ފުރަތަމަ ލެގުގެ މެޗުތައް ކުޅުމަށް ތާވަލުކޮށްފައިވަނީ މާޗު މަހުގެ 11 ވަނަ ދުވަހުއެވެ. އަދި ދެވަނަ ލެގުގެ މެޗުތައް ކުޅޭނީ އެ މަހުގެ 18 ވަނަ ދުވަހުއެވެ.\nޔޫރޮޕާ ލީގު މެންޗެސްޓާ ޔުނައިޓެޑް އޭސީ މިލާން


OL Natheeja: B. Atholhu Thauleemee Marukazah anehkaa ves record ahareh\nމިދިޔަ އަހަރުގެ އޯ ލެވެލް އިމްތިހާނުގައި ބ. އަތޮޅު ތައުލީމީ މަރުކަޒުން ބައިވެރިވި ދަރިވަރުން މިއަހަރު ވެސް ރަނގަޅު ނަތީޖާއެއް ހޯދާފައިވާ ކަމަށާއި އަދި ވަކިވަކި މާއްދާތަކުން ކުރިއެރުންތަކެއް ވެސް ލިބިފައިވާ ކަމަށް އެ ސްކޫލުން މިއަދު ބުނެފި އެވެ.\nފެށުނީއްސުރެ އޯލެވެލް އިމްތިހާނުން ރަން ވަނަތައް ހޯދަމުން އަންނަ ބ. އަތޮޅު ތައުލީމީ މަރުކަޒުން ބުނި ގޮތުގައި އެ ސްކޫލަށް މިއަހަރަކީ ވެސް އޯލެވެލް ނަތީޖާގައި ރެކޯޑް އަހަރެކެވެ.\nބ. އަތޮޅު ތައުލީމީ މަރުކަޒުން 2018 ވަނަ އަހަރު ގަދަ ދިހައެއްގައި ހިމެނިފައިވަނީ4ކުދިންނެވެ. އެކަމަކު މިދިޔަ އަހަރުގެ ވަގުތީ ނަތީޖާ އަށް ބަލާއިރު އެއަށްވުރެ ގިނަ ކުދިން ގަދަ ދިހައެއްގައި ހިމެނޭނެ ކަމަށް އެ ސްކޫލުން މައުލޫމާތުދެ އެވެ. އޭގެ ތެރެއިން އަށް މާއްދާ އިން އޭ ސްޓާ ހޯދައިގެން އެ ސްކޫލުގެ ދަރިވަރަކު ގަދަ ދިހައެއްގެ އެއް ވަނައިގައި ވެސް ހިމެނެ އެވެ. މިއީ އޯ ލެވެލްގެ ގަދަ 10 ހޮވަމުން މިހާރު އަންނަ އާ އުސޫލުގެ ތެރެއިން އެ ސްކޫލުގެ ކުއްޖަކު ހުރިހާ މާއްދާއިން އޭ ސްޓާ ހޯދި ފުރަތަމަ ފަހަރެވެ.\nބ. އަތޮޅު ސްކޫލުތަކުގެ ވެރިން ދެކެވަޑައިގަންނަވާ ގޮތުގައި މި ކާމިޔާބީގެ ސިއްރަކީ ޓީޗަރުންކޮށްދެއްވާ ބުރަ މަސައްކަތް ދަރިވަރުންނާ ބެލެނިވެރިން ހެޔޮހިތުން ބަލައިގަތުމެވެ. އަދި ޓީޗަރުންނަށް މިނިވަންކަމާއި ހިތްހަމަޖެހުމާއެކު މަސައްކަތްކުރުމުގެ ފުރުސަތު ތަނަވަސްވެފައި އޮތުން ކަމަށްވެސް އެ ސްކޫލުން ބުނެ އެވެ.\nއޯލެވެލް އަށް ތައްޔާރުވުމަށް ބ. އަތޮޅު ތައުލީމީ މަރުކަޒުން ކޮންމެ އަހަރަކުވެސް ދަނީ ބުރަ މަސައްކަތްތަކެއް ކުރަމުންނެވެ.


ރަމަޟާންމަސް އިހުޔާކުރުމުގެ ޤުރްއާން މުބާރާތުން 1 ވަނަ ރާޔާއަށް — Ihavandhoo.com\nރަމަޟާންމަސް އިހުޔާކުރުމުގެ ޤުރްއާން މުބާރާތުން 1 ވަނަ ރާޔާއަށް\n10 ޖޫން 20170ޢަބުދުﷲ ޙަމީދު\nމުޅި މުބާރާތުން ދެވަނަ ހޯދި މައީޝާ (ކ) އަށް މުބާރާތުގެ ޝަރަފުވެރި މެހެމާން އިހަވަންދޫ ސްކޫލްގެ ޑެޕިއުޓީ ޕްރިންސިޕަލް އިނާމު ހަވާލުކޮށްދެއްވަނީ.\nބަރަކާތްތެރި ރަމަޟާންމަހުގެ ދުވަސްތައް ދިރުވައި އާލާކޮށް، ދަރިވަރުންނަށް ޤުރްއާން ކިޔެވުމާއި އަޑުއެހުމުގެ ފުރުޞަތު އިތުރަށް ތަނަވަސްކޮށްދިނުމުގެ މަޤުޞަދުގައި އިހަވަންދޫ ސްކޫލުން ބޭއްވި ރަމަޟާންމަސް އިހުޔާކުރުމުގެ ޤުރްއާން މުބާރާތުން 1 ވަނަ ހއ. އިހަވަންދޫ، މަންޒިލް ފާޠިމަތު ރާޔާ ރައުފު ހޯދައިފިއެވެ.\nއިނާމު ދިނުމުގެ ރަސްމިއްޔާތުގައި ކައުންސިލްގެ ނައިބު ރައީސް އަލްފާޟިލް ޢަލީ ރަމީޒް (ވ) ބައިވެރިވެލެއްވި.\nޖޫން9ން 10 އަށް ކުރިޔަށްދިޔަ މި މުބާރާތުގެ ނަތީޖާ ފާޅުކުރުމަށް މިއަދު ހަވީރު ބޭއްވުނު ރަސްމިއްޔާތުގައި މުޅި މުބާރާތުން2ވަނަ ހއ. އިހަވަންދޫ، އާހިޔާ މައީޝާ އަޙްމަދު ރަޝީދު ހޯދިއިރު މުޅި މުބާރާތުން3ވަނަ ހޯދީ ހއ. އިހަވަންދޫ، އަމާޒް އިބްރާހީމް އައުސް އެވެ.\nޕީޓީއޭގެ ނައިބު ރައީސް އަލްފާޟިލް މުޙައްމަދު ސިރާޖު (ވ) މުބާރާތުގެ ބައިވެރިއަކަށް އިނާމު ހަވާލުކޮށްދެއްވަނީ.\nމުބާރާތުގެ ދެ ގޮފިން (ފޮތުން އަދި ހިތުން ކިޔެވުމުގެ ގޮފި) އުމުރުފުރާތަކުން އަށް ދަރިވަރަކު 1 ވަނަ ހޯދާފައިވެއެވެ. އަދި ފަސް ދަރިވަރަކު2ހޯދާފައިވާއިރު އުމުރުފުރާތަކުން3ވަނަ ހޯދާފައިވަނީ ހަތަރު ދަރިވަރުންނެވެ.\nއިހަވަންދޫ ކައުންސިލްގެ ރައީސް އަލްފާޟިލް މުޙައްމަދު ރަޝީދު (ވ) މުބާރާތުގެ ބައިވެރިއަކަށް އިނާމު ހަވާލުކޮށްދެއްވަނީ.\nމި މުބާރާތުގެ ފަނޑިޔާރުކަން ކޮށްދެއްވާފައިވަނީ ހިފުޒުކޮށް ތަރާވީޙު ނަމާދު ކުރުމަށް ޕާކިސްތާނުން ގެނެސްފައިވާ3ޙާފިޡުންނެވެ.\nމުބާރާތުގެ ފަނޑިޔާރަކަށް ޕްރިންސިޕަލް އަޙްމަދު ރަޝީދު (ވ) ހަނދާނީ ލިޔުން ދެއްވަނީ. މުބާރާތުގެ ފަނޑިޔާރުންނަށާއި މުބާރާތުގެ އިނާމު ހުށަހެޅުއްވި ފަރާތްތަކަށް ޕްރިންސިޕަލް ޝުކުރު ދެންނެވި.\nޤައުމީ ފެންވަރުގެ އަދަބީ މުބާރާތްތަކުން އިހަވަންދޫ ސުކޫލު ފާހަގަ ކުރެވޭ ކާމިޔާބީތަކެއް ހޯދައިފި\nއޭލެވެލް އިމްތިހާނުގެ ގަދަ ދިހައެއްގެ ދިހަވަނައަށް ޖަޒްވާ\nއެޗް އެސް ސީ އިމްތިހާނުގެ ދިވެހި މާއްދާއިން ރާއްޖެއިން 1 ވަނަ ދަރިވަރަކަށް އިހަވަންދޫ ސުކޫލުގެ ދަރިވަރެއް\nޕިންކް ރިބަން ރަން ވޯކްގައި އިހަވަންދޫން ބައިވުން\nޕިންކް ރިބަން ރަން- ވޯކްގައި އިހަވަންދޫން ބައިވެރިވެއްޖެ


ރ.ކޮއްޓެފަރު ރިސޯޓު ހުޅުވައިފި – Ungoofaaru\nބަނޑޭރިގަނޑު/ޚަބަރު/ރ.ކޮއްޓެފަރު ރިސޯޓު ހުޅުވައިފި\nމުނާޒު މުޙައްމަދު 16 ޖަނަވަރީ 2020\n0 324 މިނެޓެއް ނުވަނިސް ކިޔާލެވޭ\nބްރެނިއާ ކޮއްޓެފަރު ރިސޯޓް – ފޮޓޯ: ފޭސްބުކްފ\nރ.އަތޮޅު ކޮއްޓެފަރުގައި ތަރައްޤީކުރި ފަސް ތަރީގެ ރިސޯޓު، ބުރެނިއާ ކޮއްޓަފަރު މޯލްޑިވްސް ހުޅުވައިފިއެވެ.\nމި އަހަރު ރާއްޖޭގައި ހުޅުވި ފުރަތަމަ ރިސޯޓު ކަމުގައިވާ ކޮއްޓެފަރު ހުޅުވައި ގެސްޓުންނަށް ޚިދުމަތް ދޭން ފަށާފައި ވަނީ އިއްޔެއެވެ. އެ ރިސޯޓުން ހާމަކުރާ ގޮތުގައި އެ ރިސޯޓުން ޚިދުމަތް ދޭން ފެށި ނަމަވެސް ރިސޯޓު ރަސްމީކޮށް ހުޅުވާނީ މާރޗު މަހުގެ ތެރޭގައެވެ.\nބްރެނިއާ ކޮއްޓެފަރުކޮއހމ ރިސޯޓް – ފޮޓޯ: ފޭސްބުކްފ\nޖުމްލަ 190 ވިލާ ހިމެނޭ މި ރިސޯޓުގައި ބީޗް ވިލާ، ވޯޓާ ވިލާ، ގާޑެން ވިލާގެ އިތުރުން މި ރިސޯޓަށް ޙާއްސަ ބުރެނިއާ ރެސިޑެންސް ވިލާ ވެސް ހިމެނެއެވެ.\nމި ރިސޯޓިގައި3ރެސްޓޯރެންޓެއް ހިމެނޭ އިރު ރެސްޓޯރެންޓުތައް ޙާއްސަކޮށްފައި ވަނީ ތަފާތު3ބާވަތެއްގެކެއުންތައް ލިބޭ ގޮތަށެވެ. އެ ގޮތުން “ލައިމް” ރެސްޓޯރެންޓު އިންޓަނޭޝަނަލް ކެއުންތަކަށް ޙާއްސަކޮށްފައި ވާއިރު، މަންޓާ ރެސްޓޯރެންޓު ޙާއްސަކޮށްފައި ވަނީ އޭސިއާގެ ކެއުންތަކަށެވެ. އަދި ސަންސެޓު ރެސްޓޯރެންޓަކީ ބާބެކިއުއަށް ޙާއްސަ ރެސްޓޯރެންޓެކެވެ.\nމީގެ އިތުރުން މި ރިސޯޓުގައި މޫދު ކުޅިވަރަށް ޙާއްސަ ޑައިވިން ސެންޓަރަކާއި ވޯޓާ ސްޕޯޓްސް ސެންޓަރެއް ހުރެއެވެ.\nއަލަށް މި މި ހުޅުވި ރިސޯޓުތަކާއެކު ރ.އަތޮޅުގައި އޮޕެރޭޓކުރާ ރިސޯޓުތަކުގެ އަދަދު 13 އަށް ވަނީ އަރާފައެވެ.